open-index/open-wikipedia-markdown huggingface dataset:
জার্মান ফিল্ড মার্শালদের তালিকা

ফিল্ড মার্শাল () সাধারণত বিভিন্ন জার্মান সশস্ত্র বাহিনীর সর্বোচ্চ সামরিক পদমর্যাদা ছিল। ১৬৩১ সাল থেকে সামান্য ভিন্ন নামে এটি একাধিক জার্মান রাষ্ট্রে বিদ্যমান ছিল। জার্মানির একত্রীকণের পর এটি জার্মান সাম্রাজ্যের সেনাবাহিনীর সর্বোচ্চ সামরিক পদমর্যাদা ছিল এবং পরবর্তীতে ভার্মাখ্টেও ছিল, ১৯৪৫ সালে এটি রদ করা পর্যন্ত।

ফিল্ড মার্শাল পদে উন্নীত ব্যক্তিদির বেশিরভাগই তাদের সময়ের যুদ্ধে গুরুত্বপূর্ণ যুদ্ধজয় করেছিলেন। ফিল্ড মার্শালরা সামরিক বিষয়ে একটি আকর্ষণীয় ও প্রভাবশালী ভূমিকা পালন করতেন, তারা করমুক্ত ছিলেন, অভিজাত শ্রেণীর সদস্য ছিলেন, সরকারী কর্মকর্তাদের সমতুল্য ছিলেন, সর্বদা সুরক্ষা বা রক্ষীবাহিনীর আওতায় ছিলেন এবং রাজপরিবারকে সরাসরি প্রতিবেদন করার অধিকার রাখতেন। প্রুশিয়ান সামরিক ঐতিহ্যে, যা ১৯শ শতক ও জার্মান সাম্রাজ্যের জন্য মাত্রা নির্ধারণ করেছিল, ফিল্ড মার্শাল পদোন্নতি শুধুমাত্র যুদ্ধকালীন সময়ে দেওয়া যেত এবং রাজপরিবারকে এ থেকে বাদ রাখা হয়েছিল, উভয় নীতির ফলস্বরূপ ১৮৫৪ সালে ফিল্ড মার্শাল পদমর্যাদার কর্নেল জেনারেল () পদ সৃষ্টি করা হয়। উভয় সীমাবদ্ধতা শেষ পর্যন্ত ১৮৭০ সালে ফ্রাঙ্কো-প্রুশিয় যুদ্ধের সময় প্রথম রাজপরিবারের সদস্যদের পদোন্নতির সাথে শেষ হয়, এবং পরে বিদেশী সম্রাটদের সম্মানসূচক পদোন্নতি দেওয়া হবে। আডলফ হিটলার কার্যত ১৯৩৬ ও ১৯৩৮ সালের দুইটি পদোন্নতির মাধ্যমে যুদ্ধকালীন পূর্বশর্ত উপেক্ষা করেছিলেন, যদিও পরবর্তী সকল পদোন্নতি যুদ্ধকালীন সময়েই হয়েছিল।

## স্যাক্সনি নির্বাচনী এলাকা (১৩৫৬–১৮০৬) ও রাজ্য (১৮০৬–১৯১৮)

## বাভারিয়া নির্বাচনী এলাকা (১৬২৩–১৮০৬) ও রাজ্য (১৮০৬–১৯১৮)

## ব্র্যান্ডেনবার্গ-প্রুশিয়া ও প্রুশিয়া রাজ্য (১৭০১–১৮৭০)

## জার্মান সাম্রাজ্য (১৮৭১–১৯১৮)

## ভাইমার প্রজাতন্ত্র (১৯১৮–৩৩)
প্রথম বিশ্বযুদ্ধে পরাজয়ের পর, জার্মানি ভাইমার প্রজাতন্ত্রে রূপান্তরিত হয়, যা ভার্সাই চুক্তির শর্তাধীন ছিল। চুক্তি দ্বারা আরোপিত সামরিক সীমাবদ্ধতার জন্য জার্মান সেনাবাহিনীকে ১,০০,০০০ সদস্যে হ্রাস করা, জার্মান নৌবাহিনী হ্রাস করা, এবং জার্মান বিমানবাহিনী বিলুপ্ত করা প্রয়োজন হয়। নতুন সামরিক ব্যবস্থার ফলে, ভাইমার প্রজাতন্ত্রের সময় কোনো ফিল্ড মার্শাল সৃষ্টি হয়নি।

## নাজি জার্মানি (১৯৩৩–৪৫)



## আরও দেখুন
* ফিল্ড মার্শাল (যুক্তরাজ্য)
* ফিল্ড মার্শাল (রাশিয়া)
* ফেল্টমার্শাল
** সুইডিশ ফিল্ড মার্শালদের তালিকা
* জার্মান কর্নেল জেনারেলদের তালিকা

## টীকা

## আরও দেখুন
* ফিল্ড মার্শাল (যুক্তরাজ্য)
* ফিল্ড মার্শাল (রাশিয়া)
* ফেল্টমার্শাল
** সুইডিশ ফিল্ড মার্শালদের তালিকা
* জার্মান কর্নেল জেনারেলদের তালিকা

## টীকা

## তথ্যসূত্র

## সূত্র

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:জার্মানির ফিল্ড মার্শাল
জার্মানি
ফিল্ড মার্শাল
ফিশ চীকস

"**ফিশ চিকস**" হল ১৯৮৭ সালে চীনা-আমেরিকান লেখিকা অ্যামি ট্যানের লেখা এক পৃষ্ঠার একটি আখ্যানমূলক প্রবন্ধ। এটি লেখিকার প্রথম প্রকাশিত প্রবন্ধ। এই রচনাটি প্রথম সেভেন্টিনে প্রকাশিত হয়েছিল এবং ট্যানের ১৪ বছর বয়সে বড়দিনের আগের রাতের খাবারের কথা বর্ণনা করা হয়েছে। এটি পরবর্তীকালে "দ্য অপোজিট অফ ফেট: আ বুক অফ মিউজিংস"-এর অংশ হিসেবে প্রকাশিত হয়েছিল।

এটি সাধারণ ভিত্তিমূলক ক্লাসে ব্যবহৃত হয় এবং পার্থক্য মেনে নেওয়া, বেড়ে ওঠা, পরিবার, ঐতিহ্য এবং সাংস্কৃতিক পার্থক্য ইত্যাদি বিষয়বস্তু তুলে ধরে। এটি সাধারণত সপ্তম এবং অষ্টম শ্রেণির ক্লাসের জন্য ব্যবহৃত হয়। এটিকে আমেরিকান রাঁধুনী এবং লেখক গ্যাব্রিয়েল হ্যামিল্টনের অনুরূপ একটি রচনা "কিলিং ডিনার" - এর সাথে তুলনা করা হয়।

## সারাংশ
"ফিশ চিকস"-এর কাহিনী যত এগোয়, নতুন চরিত্র এবং সমস্যা দেখা দেয় যা মোকাবেলা করতে মুখ্য চরিত্র অ্যামিকে হিমশিম খেতে হয়। ব্যাখ্যার সময় জানা যায় যে মুখ্য চরিত্রটি একজন অল্পবয়সী চীনা মেয়ে। গল্পটি ক্রিসমাসের আগের দিন ঘটে, যখন লেখকের বয়স ছিল ১৪ বছর। তার চীনা পরিবার তাদের আমেরিকান বন্ধু জনৈক মন্ত্রীর পরিবারকে চীনা ডিনারে আমন্ত্রণ জানায়, এর মধ্যে একটি ছেলে ছিল যার প্রতি ট্যানের ভালোবাসা ছিল। গল্পের এই পর্যায়ে তার নাম এখনও উল্লেখ করা হয়নি। খবরটি জানতে পেরে অ্যামি বিরক্ত হয় কারণ সে ভয় পায় যে তার শ্বেতাঙ্গ আমেরিকান পরিবার তাদের চীনা ক্রিসমাস সম্পর্কে কী ভাববে।

যখন গল্পের এগোতে থাকে এবং তার মা রাতের খাবারের জন্য প্রস্তুতি শুরু করে, তখন অ্যামির উদ্বেগ বাড়তে থাকে এবং তার পরিবারের তৈরি সমস্ত স্বাভাবিক খাবার তার কাছে বিদেশী মনে হয় কারণ রান্নাঘরটি কাঁচা খাবারের স্তূপে পরিপূর্ণ থাকে।

গল্পটি যখন চরমক্ষণে পৌঁছায়, তখন উভয় পরিবারই রাতের আহার করছে এবং অ্যামি সমস্ত আশা হারিয়ে ফেলেছে। তার পরিবার ভিন্ন আচরণ করে এবং রবার্টের পরিবারের মতো একই প্রকার আচরণ করে না। তার বাবা মাছের পদ থেকে নরম মাছের অংশ খুলে অ্যামিকে দেয় কারণ এটি তার প্রিয় এবং এই কারণে সে রাতের খাবার টেবিল ছেড়ে চলে যেতে চায়। বড়দিনের রাত্রিভোজন চলার সাথে সাথে সে আরও লজ্জিত বোধ করে এবং কী করবে তা বুঝে উঠতে পারে না। অ্যামি তার পরিবার এবং অতিথিদের পরিবেশিত খাবার (মাছের গাল সহ) দেখে এবং রাতের খাবারের পরে তার বাবার ঢেকুর তোলা দেখে লজ্জিত বোধ করে, যদিও তার বাবা বলে যে এটি একটি ভদ্র চীনা রীতি যা খাবার পর তৃপ্তি প্রকাশ করে। রাত শেষ হয়ে গেলে সে চুপ করে থাকে এবং কী বলবে তাও ঠিক করতে পারে না। তাদের অতিথিরা চলে যাওয়ার পর, ট্যান তার মায়ের সাথে কথা বলে, তিনি তাকে বলেন, "[একমাত্র] লজ্জা হল লজ্জা থাকা" এবং তার নিজস্ব ঐতিহ্যের উপর গর্ব করা উচিত। পরে সে বুঝতে পারে যে খাবারগুলি তার জন্য কতটা গুরুত্বপূর্ণ ছিল। তার মন থেকে সমস্ত কঠিন অনুভূতি দূর হয়ে যায় যখন সে বুঝতে পারে যে সেই রাত্রিভোজনে তৈরি সমস্ত খাবার তার প্রিয় ছিল এবং অতিথিদের নিয়ে এত চিন্তা না করে তার খাবারগুলি উপভোগ করা উচিত ছিল।

কাহিনীর প্লট যত এগোয়, ততই দেখা যায় যে অ্যামি রাতের খাবারের ব্যাপারে আরও খারাপ অনুভব করছে। সে সংস্কৃতির ক্ষেত্রে তার ক্রাশ এবং তার পরিবারের তুলনায় কতটা আলাদা, এই বিষয়ে সে গভীরভাবে লজ্জিত। গল্পটির শেষ পর্যায়ে ট্যান দেখান যে সেই রাত্রিভোজন পরবর্তী জীবনে তার কাছে আসলে কতটা সামান্য ব্যাপার ছিল। তার অভ্যন্তরীণ দ্বন্দ্ব মিটে যায় এবং সেই পরিস্থিতিতে শান্তি খুঁজে পাওয়ার মধ্য দিয়ে গল্পটি শেষ হয়।

## তথ্যসূত্র
বিষয়শ্রেণী:মার্কিন ছোটগল্প
বমবাডিল পাবলিশিং

**বোম্বাডিল পাবলিশিং** হল ২০০৭ সালে সুইডেনে মারিয়ানা রুগার্ড-জারভস্ট্রাট দ্বারা কিশোরদের জন্য প্রতিষ্ঠিত একটি প্রকাশনা সংস্থা। এটি বিক্রয়াধিকারের ভিত্তিতে কাজ করে এবং অনেক দেশে এর শাখা রয়েছে।

প্রতিষ্ঠানটি প্রাক-কিশোর, কিশোর এবং তরুণ প্রাপ্তবয়স্কদের (১২-২৬ বছর বয়সী) দ্বারা লিখিত এবং তাদের জন্য লেখা কল্পকাহিনী এবং নকাল্পনিক উভয় ধরনের বই প্রকাশ করে থাকে।এটি মানসম্পন্ন বই তৈরিতে লেখকদের সহায়তা করার জন্য সম্পাদকদের পরিবর্তে পরামর্শদাতা এবং শিক্ষকদের ব্যবহার করে। এরা প্রতিশ্রুতিবান লেখকদের  অনুসন্ধানের ব্যবস্থা করে এবং সামাজিক যোগাযোগ মাধ্যম থেকেও লেখকদের খুঁজে বের করে থাকে। লেখকরা নিজেরাই প্রচ্ছদ পরিকল্পনা করেন এবং পিছনের মলাটের বার্তা লেখেন।

বইগুলি একক বোম্বাডিল প্রকাশনীর অধীনে বাজারজাত এবং বিক্রয় করা হয়, তবে কোম্পানিটি মূলত ফ্র্যাঞ্চাইজি ভিত্তিক এবং মার্কিন যুক্তরাষ্ট্র, যুক্তরাজ্য, ভারত এবং ল্যাটিন আমেরিকা সহ অনেক দেশে এদের কার্যালয় রয়েছে। ২০০৭ সালে কোম্পানি প্রতিষ্ঠার পর, ২০০৮ সালের প্রথম দিকে বৃহৎ আকারে সম্প্রসারণ শুরু হয়, শুধুমাত্র সেই বছরের নভেম্বরে এগারোটি দেশে এদের ব্যবসা প্রতিষ্ঠিত হয় এবং লেখকের সংখ্যা কয়েকশ থেকে বেড়ে বছরের শেষ নাগাদ ৫০,০০০ এরও বেশি এবং ২০১০ সালের শেষ নাগাদ ২০০,০০০ এরও বেশি হয়ে যায়। ২০১০ সালের ফেব্রুয়ারি পর্যন্ত বোম্বাডিল ২৮টি ভাষায় বই প্রকাশ করছিল; ২০১০ সালের সেপ্টেম্বর পর্যন্ত, এদের ৯০টি দেশে লেখক ছিল। এদের কিছু বই একাধিক ভাষায় প্রকাশিত হয়। লেখকরা বিক্রি হওয়া প্রতিটি বইয়ের মূল্যের ২০% অংশ পান।

বইগুলি মূলত প্রকাশকের ওয়েবসাইটে বিক্রি করা হয় এবং লোক মুখে প্রচার করা হয়, যদিও কিছু ক্ষেত্রে দোকানে কিনতে পাওয়া যায়। ২০১১ সালে প্রকাশনীটি আইকিয়া এবং আইসিএর সাথে তাদের দোকানগুলিতে কিছু বই বিক্রি করার জন্য পর্যালোচনা করেছিল।

এল সালভাদোরে, বোম্বাডিল লেখকদের প্রতিশ্রুত টোকেন সরকারি অর্থ প্রদান করতে অসুবিধার সম্মুখীন হয় এবং ২০১২ সালে একটি সরকারি মন্ত্রালয় দ্বারা কেনা ১০,০০০ বইয়ের জন্য বিক্রয়মূল্য  না পাওয়ায় তাদের ক্ষতিপূরণের দাবি ত্যাগ করতে হয়। সুইডেনের কোম্পানিগুলির মধ্যে একটিকে ১৭ই ফেব্রুয়ারী ২০১১ তারিখে সুইডেনের ওরেব্রো জেলা আদালতে প্রশাসনিক মামলায় জড়ানো হয়।

## বহিঃ সংযোগ
*বোম্বাডিল পাবলিশিং
*বোম্বাডিল পাবলিশিং সামাজিক যোগাযোগ মাধ্যম
*অমৃত শেট্টি "টিনেজ অ্যাংস্ট ট্র্যাপস", নিত্যস্য বেলাপুরকরের পর্যালোচনা, ইউ আর নট অ্যালোন, ডেকান ক্রনিকল, ১৫ অক্টোবর ২০১০ Archived ইন্টারনেট আর্কাইভে সংরক্ষণাগারভুক্ত, ২৯ অক্টোবর ২০১০।

## তথ্যসূত্র
বিষয়শ্রেণী:২০০৭-এ প্রতিষ্ঠিত প্রকাশনা কোম্পানি
বিলি ডেভিস (ক্রিকেটার, জন্ম ১৯৩৬)

**উইলিয়াম জর্জ ডেভিস** (৩ জুলাই ১৯৩৬ - ১৭ জুলাই ২০২২) ছিলেন একজন ওয়েলশ ক্রিকেটার। তিনি গ্ল্যামারগানের ব্যারিতে জন্মগ্রহণ করেছিলেন।

## খেলোয়াড়ি জীবন
তিনি ১৯৫৪ থেকে ১৯৬০ সাল পর্যন্ত গ্ল্যামারগানের হয়ে খেলেছিলেন। তিনি ৩২টি প্রথম-শ্রেণীর ম্যাচে ডানহাতি ব্যাটসম্যান হিসেবে খেলেছিলেন এবং ডানহাতি মিডিয়াম ফাস্ট বোলিং করেছিলেন। তিনি মোট ৬৭৪ রান করেন (যার মধ্যে তাঁর সর্বোচ্চ স্কোর ছিল ৬৪)। পাশাপাশি তিনি ১৬টি উইকেট নেন। বোলিংয়ে তাঁর সেরা পরিসংখ্যান ছিল ২৩ রানে ২ উইকেট।

যদিও তিনি মূলত একজন ব্যাটসম্যান ছিলেন, কিন্তু তিনি প্রথম-শ্রেণীর ক্রিকেটে তার প্রথম বলেই উইকেট নিয়েছিলেন। ১৯৫৭ সালের মে মাসে ওভালে গ্ল্যামারগানের হয়ে তার চতুর্থ ম্যাচে প্রথম পরিবর্তন হিসেবে মাঠে নামার পর বোলিংয়ের প্রথম ডেলিভারিতেই তিনি সারের টম ক্লার্ককে জিম প্রেসডির হাতে গালি অঞ্চলে কট আউটে পরিণত করেন।

## মৃত্যু
ডেভিস ১৭ জুলাই ২০২২ তারিখে ৮৬ বছর বয়সে পেনার্থের ল্যান্ডোতে মারা যান।

## তথ্যসূত্র

## বহিঃসংযোগ

* 
বিষয়শ্রেণী:ওয়েলসীয় ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:২০২২-এ মৃত্যু
বিষয়শ্রেণী:১৯৩৬-এ জন্ম
অ্যালিসিয়া কিলালি

**অ্যালিসিয়া কিলালি** (যাকে **অ্যালিস কিলালিও** বলা হয় ; ১৮৩৬–১৯০৮) ছিলেন একজন কানাডীয় জলরঙের চিত্রশিল্পী। তিনি ১৮৩৬ সালে লন্ডন, আপার কানাডায় জন্মগ্রহণ করেন। তিনি ১৮৪০ ও ১৮৫০ এর দশকে কেবেক সিটি, মন্ট্রিল এবং টরন্টোতে বসবাস করতেন। কিলালি ১৮৭১ সালে প্রাক্তন ব্রিটিশ সৈনিক ক্রিস্টোফার হ্যাটন টার্নরকে বিয়ে করেন এবং ইংল্যান্ডে চলে আসেন।  কিলালি ১৯০৮ সালে লিংকনশায়ারের গ্রান্থামে মৃত্যুবরণ করেন। 

## গ্যালারি

চিত্র:A_Tenting_Party.jpg|alt=A Tenting Party, circa 1860. Watercolor, in the Peter Winkworth Collection, Library and Archives Canada| একটি তাঁবু পার্টি, প্রায় ১৮৬০। জলরঙ, পিটার উইঙ্কওয়ার্থ সংগ্রহে, লাইব্রেরি এবং আর্কাইভস কানাডা
চিত্র:Alice_Killaly_-_Coming_down_is_easier_but_more_dangerous.jpg|alt=A Picnic at Montmorency - Coming down is easier but more dangerous, lithograph, 1868| *মন্টমোরেন্সিতে একটি পিকনিক - নেমে আসা সহজ কিন্তু আরও বিপজ্জনক*, লিথোগ্রাফ, ১৮৬৮
চিত্র:The_Horseshoe_Falls_by_Alicia_Killaly.jpg|alt=The Horseshoe Falls, 1857| হর্সশু জলপ্রপাত, ১৮৫৭
চিত্র:View_of_Horseshoe_Falls,_winter.jpg|alt=View of Horseshoe Falls, winter, circa 1860| ১৮৬০ সালের শীতকালে হর্সশু জলপ্রপাতের দৃশ্য


## মন্তব্য

## তথ্যসূত্র

বিষয়শ্রেণী:১৮৩৬-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:কানাডীয় জলরঙ শিল্পী
বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ
বিষয়শ্রেণী:লিংকনশায়ারের শিল্পী
বিষয়শ্রেণী:অন্টারিওর চিত্রশিল্পী
বিষয়শ্রেণী:১৯শ শতাব্দীর কানাডীয় নারী শিল্পী
বিষয়শ্রেণী:১৯শ শতাব্দীর কানাডীয় চিত্রশিল্পী
বিষয়শ্রেণী:কানাডা প্রদেশের ব্যক্তি
শ্রী শ্রী রাধা গোবিন্দ ও কালি মন্দির, পলাশবাড়ী

**শ্রী শ্রী রাধা গোবিন্দ ও কালি মন্দির, পলাশবাড়ী** হলো বাংলাদেশের গাইবান্ধা জেলার একটি হিন্দু মন্দির। যা পলাশবাড়ী উপজেলার কোমরপুরের মধ্যরামপুর গ্রামে বৃন্দাবনপাড়ায় অবস্থিত। এই মন্দিরে বাংলাদেশের সর্বোচ্চ শ্রীকৃষ্ণের বিগ্রহ রয়েছে। 

## ইতিহাস
[থাম্ব|[আদিযোগী শিব মূর্তি]]
শ্রী হরিদাস বাবু মন্দিরটি প্রতিষ্ঠা করেন। ২০২৫ সালের ২৭ নভেম্বর রাজশাহীর ভারতীয় হাই কমিশনার শ্রী মনোজ কুমার শ্রী শ্রী রাধা গোবিন্দ ও কালী মন্দিরে বাংলাদেশের সর্বোচ্চ শ্রীকৃষ্ণের বিগ্রহ উদ্বোধন করেন । 

বর্তমানে এখানে দেব-দেবীর ১৪৪টি পৃথক প্রতিমা প্রতিষ্ঠার কাজ চলমান রয়েছে।
## আরো দেখুন
* বিরাট রাজার ঢিবি
* ভরতখালী কাষ্ঠ কালী মন্দির
## তথ্যসূত্র

## বহিঃসংযোগ

বিষয়শ্রেণী:গাইবান্ধা জেলার হিন্দু মন্দির
বিষয়শ্রেণী:কৃষ্ণ মন্দির
বিষয়শ্রেণী:রাধাকৃষ্ণ মন্দির
বিষয়শ্রেণী:কালি মন্দির
বিষয়শ্রেণী:শিব মন্দির
বিষয়শ্রেণী:পলাশবাড়ী উপজেলা
সেইফ ফর কিডস অ্যাক্ট

**দ্য সেইফ ফর কিডস অ্যাক্ট,** যা **স্টপ অ্যাডিক্টিভ ফিড এক্সপ্লয়টেশন ফর কিডস অ্যাক্ট** বা **এস৭৬৯৪এ** নামেও পরিচিত, নিউইয়র্ক অঙ্গরাজ্যে একটি আমেরিকান আইন, যা ১৮ বছরের কম বয়সী যে কোনো ব্যক্তির জন্য "আসক্তি-সৃষ্টিকারী" ফিড গ্রহণের ক্ষেত্রে পিতামাতার সম্মতি এবং তাদের বয়স যাচাইয়ের প্রয়োজন হয়। এটি পরে ২০ জুন ২০২৪ তারিখে নিউইয়র্কের গভর্নর দ্বারা স্বাক্ষরিত হয় এবং স্বাক্ষরিত হওয়ার ১৮০ দিন পরে কার্যকর হয়।

## অগ্রগতি
বিলটি তার রুল কমিটি ভোট বা ফ্লোর ভোটে কোনো বিরোধী ভোট পায়নি এবং এটি গভর্নরের দ্বারা প্রচারিত হয়েছিল।

## সারাংশ
বিলটি এমন আসক্তি-সৃষ্টিকারী সামাজিক যোগাযোগ প্ল্যাটফর্মের জন্য প্রযোজ্য, যা কোনো ওয়েবসাইট, অনলাইন সেবা, অনলাইন অ্যাপ্লিকেশন বা মোবাইল অ্যাপ্লিকেশন হিসেবে সংজ্ঞায়িত করা হয়েছে, যা ব্যবহারকারীদের আসক্তি-সৃষ্টিকারী ফিড প্রদান বা অফার করে, যা ঐ ওয়েবসাইট, অনলাইন সেবা, অনলাইন অ্যাপ্লিকেশন বা মোবাইল অ্যাপ্লিকেশনের সেবা প্রদানের একটি গুরুত্বপূর্ণ অংশ। এই প্ল্যাটফর্মগুলোকে একটি পদ্ধতি ব্যবহার করতে হবে যাতে তারা কারো বয়স নির্ধারণ করতে পারে এবং যারা ১৮ বছরের নিচে থাকবে তাদের "আসক্তি-সৃষ্টিকারী" ফিড প্রদানের আগে তাদের পিতামাতার সম্মতি নেওয়া যায়। এছাড়াও, এই বিলটি এই প্ল্যাটফর্মগুলোকে পূর্বাঞ্চলীয় প্রমাণ সময় (Eastern Standard Time) রাত ১২:০০ টা থেকে ভোর ৬:০০ টা পর্যন্ত পিতামাতার সম্মতি ছাড়া ১৮ বছরের কম বয়সী কাউকে বিজ্ঞপ্তি বা নোটিফিকেশন পাঠানোকেও নিষিদ্ধ করে। নিয়ম প্রণয়ন এবং প্রয়োগের ক্ষমতা নিউইয়র্কের অ্যাটর্নি জেনারেল দ্বারা পরিচালিত হয় এবং এটি স্বাক্ষরিত হওয়ার ১৮০ দিনের মধ্যে কার্যকর হবে এবং প্রয়োগ করা হবে। আইন অমান্য করলে প্রতিবার লঙ্ঘনের জন্য ৫,০০০ ডলার জরিমানা করা হবে। 

## প্রচারণা
নিউইয়র্কের গভর্নর ছাড়াও বিলটি কমন সেন্স মিডিয়া দ্বারা প্রচারিত হয়েছে।

## সমালোচনা
বিলটি ইলেকট্রনিক ফ্রন্টিয়ার ফাউন্ডেশন এবং নেটচয়েসের দ্বারা সমালোচিত হয়েছে কারণ আইনটি বয়স নির্ধারণের প্রয়োজনীয়তা আরোপ করে যা গোপনীয়তা এবং বাকস্বাধীনতার বিষয়ে উদ্বেগ সৃষ্টি করতে পারে। তবে, তাদের কেউই এখনো পর্যন্ত আইনটি নিয়ে নিউইয়র্কের বিরুদ্ধে মামলা করেনি।

## অনুরূপ আইন
একটি অনুরূপ আইন **এসবি ৯৭৬**, যা প্রটেক্টিং আওয়ার কিডস ফ্রম সোশাল মিডিয়া অ্যাডিকশন অ্যাক্ট নামে পরিচিত, ক্যালিফোর্নিয়ায় পাস হয়েছে এবং এটি ১ জানুয়ারি ২০২৭ থেকে কার্যকর হবে। এছাড়াও একটি অনুরূপ বিল **এসবি ৩৫৯**, যা ভার্জিনিয়া সিনেটের ২০২৪ সেশনে ৪০-০ ভোটে পাস হয়েছে, তা ২০২৫ সেশনে স্থানান্তরিত করা হয়েছে।

## তথ্যসূত্র
সামরিক তারকা পদমর্যাদা

**সামরিক তারকা পদমর্যাদা** হল সামরিক পরিভাষা, যা মূলত ইংরেজি ভাষাভাষী দেশগুলিতে জেনারেল অফিসার ও ফ্ল্যাগ অফিসারদের বর্ণনা করতে ব্যবহৃত হয়। নেটোর সশস্ত্র বাহিনীতে এই তারকাগুলো ওএফ-৬–১০ পদমর্যাদার সমতুল্য।

## তারকা পদমর্যাদা

### এক-তারকা
এক-তারকা পদমর্যাদা সাধারণত সর্বনিম্ন স্তরের জেনারেল অফিসার বা ফ্ল্যাগ অফিসার হয়। অনেক কমনওয়েলথ দেশে, সেনাবাহিনীর এক-তারকা পদ ব্রিগেডিয়ারকে সর্বোচ্চ ফিল্ড অফিসার পদ হিসেবে গণ্য করা হয়।

### দুই-তারকা
দুই-তারকা পদমর্যাদা সাধারণত দ্বিতীয় সর্বনিম্ন স্তরের জেনারেল অফিসার বা ফ্ল্যাগ অফিসার হয়।

### তিন-তারকা
তিন-তারকা পদমর্যাদা সাধারণত দ্বিতীয় বা তৃতীয় সর্বোচ্চ জেনারেল অফিসার বা ফ্ল্যাগ অফিসার হয়।

### চার-তারকা
চার-তারকা পদমর্যাদা সাধারণত সর্বোচ্চ বা দ্বিতীয় সর্বোচ্চ জেনারেল অফিসার বা ফ্ল্যাগ অফিসার হয়।

### পাঁচ-তারকা
পাঁচ-তারকা পদমর্যাদা সাধারণত সর্বোচ্চ জেনারেল অফিসার বা ফ্ল্যাগ অফিসার হয়। এই পদমর্যাদা সাধারণত একজন ফিল্ড মার্শাল, জেনারেল অফ দ্য আর্মি, অ্যাডমিরাল অফ দ্য ফ্লিট বা মার্শাল অফ দ্য এয়ার ফোর্স হয়।

### প্রস্তাবিত ছয়-তারকা

মার্কিন সশস্ত্র বাহিনীতে, একটি **ছয়-তারকা পদমর্যাদা** হল একটি প্রস্তাবিত পদ, যা পাঁচ-তারকা পদমর্যাদার সরাসরি উর্ধ্বে। এটি সম্ভবত জেনারেল অফ দ্য আর্মিস বা অ্যাডমিরাল অফ দ্য নেভি পরিধান করবেন। সামরিক বাহিনী বা কংগ্রেস এই প্রস্তাবটি এখনও আনুষ্ঠানিকভাবে স্বীকৃতি দেয়নি।

## দেশের তালিকা

## আরো দেখুন
* তারকা (শ্রেণীবিভাগ)
* সর্বোচ্চ সামরিক পদমর্যাদা
* নেটোর পদমর্যাদা ও প্রতীক

## টীকা

## তথ্যসূত্র

বিষয়শ্রেণী:সামরিক পদমর্যাদা
অ্যা গ্যাদারিং অব ডে'স

***অ্যা গ্যাদারিং অফ ডেজ: অ্যা নিউ ইংল্যান্ড গার্ল'স জার্নাল, ১৮৩০-৩২*** (১৯৭৯) হল মার্কিন লেখিকা জোয়ান ব্লোস-এর লেখা একটি শিশু-কিশোর ঐতিহাসিক উপন্যাস। বইটি ১৮৩০-এর দশকের নিউ ইংল্যান্ডের পটভূমিতে রচিত একটি কাল্পনিক ডায়েরি। এটি ১৯৮০ সালে যুক্তরাষ্ট্রের দুটি সর্বোচ্চ সাহিত্য সম্মাননা নিউবেরি পদক এবং শিশুসাহিত্যের জন্য ন্যাশনাল বুক অ্যাওয়ার্ড (হার্ডকভার বিভাগ) লাভ করে।
এবং মার্কিন শিশুসাহিত্যে অসাধারণ অবদানের জন্য ১৯৮০ সালের নিউবেরি পদক লাভ করে।

বইটি ক্যাথেরিন হল নামে এক তরুণী মেয়ের রক্ষিত একটি ডায়েরি আকারে লেখা, যে তার বিধবা পিতা ও ছোট বোনের সাথে নিউ ইংল্যান্ডের একটি গ্রামীণ বসতিতে বসবাস করে। এই দিনলিপিতে ১৮৩০ থেকে ১৮৩২ সালের মধ্যবর্তী সময়ের তার দৈনন্দিন জীবনচিত্র বিবৃত হয়েছে। এই দুই বছরের ঘটনাবলীর মধ্যে এমন কয়েকটি ঘটনা রয়েছে যা তার বাকি জীবনকে গভীরভাবে প্রভাবিত করেছিল। এর মধ্যে রয়েছে একজন পলাতক দাসকে সাহায্য করা, তার পিতার পুনর্বিবাহ এবং তার সবচেয়ে ভালো বন্ধুর আকস্মিক মৃত্যু।

## ক্যাথেরিন হল
ক্যাথেরিন, যাকে বন্ধুরা 'ক্যাথ' নামে ডাকে, বইটি শুরু হওয়ার সময় তার বয়স তেরো বছর। তার জন্মদিন মে মাসে, তাই দিনলিপির বেশিরভাগ সময় জুড়েই তার বয়স তেরো। তার সবচেয়ে ভালো বন্ধুর নাম ক্যাসি, যে দিনলিপি লেখার সময়কালেই মারা যায়।

ক্যাথেরিনের একটি ছোট বোন আছে, ম্যাটি। দিনলিপি শুরুর চার বছর আগে তার মায়ের মৃত্যু হয়। ১৮৩১ সালের মে মাসে তার পিতা পুনর্বিবাহ করেন এবং তার স্ত্রী, একজন বিধবা, তার নিজের ছেলেকে তাদের সাথে থাকতে নিয়ে আসেন, তার নাম ড্যানিয়েল। তারা সকলেই একসাথে কীভাবে একটি পরিবার হবে তা বুঝে নেয় এবং ক্যাথেরিন তার নতুন সৎমাকে ভালবাসতে শেখে।

## ক্যাসি শিপম্যান
ক্যাসি হল ক্যাথেরিনের সবচেয়ে ভালো বন্ধু। সে ক্যাথেরিনের চেয়ে এক বছরের বড়, চোদ্দ বছর, কিন্তু দুই বন্ধুই প্রায় একই উচ্চতার। তার তিন ভাই আছে: ডেভিড হোরেশিও (দুই বছরের বড়), আসা হেইল (ক্যাথেরিনের সমবয়সী), এবং উইলিয়াম ম্যাসন, সবার ছোট। ১৮৩১ সালের গ্রীষ্মে, ক্যাসি হঠাৎ করে প্রচণ্ড জ্বরে আক্রান্ত হয়। পরবর্তী নয় দিন তার অবস্থার অবনতি হতে থাকে এবং ১৮৩১ সালের ২০শে আগস্ট ঘুমের মধ্যেই তার মৃত্যু হয়।

১৮৯৯ সালে তার প্রপৌত্রীকে লেখা চিঠিতে ক্যাথেরিন তার প্রিয় শৈশবের বন্ধু সম্পর্কে বলে, "আমাদের সবার মধ্যে, সে-ই একমাত্র যে কখনো বড় হয়নি।"

## স্বীকৃতি ও প্রতিক্রিয়া
বইটি প্রকাশের সময়, *[[কার্কাস রিভিউ]]* মন্তব্য করে, "ভাষ্যটি উপযুক্তভাবে সংযত এবং সেই যুগের কথ্য ও লেখার ধাঁচ সঠিকভাবে অনুকরণের উদ্দেশ্যে ব্যবহৃত ভাষা কখনও কখনও এতটাই অনাড়ম্বরভাবে প্রথাগত যে পাঠককে তা অনুসরণ করতে গেলে তীক্ষ্ণ মনোযোগ দিতে হয়। এর পুরস্কার হল প্রতিবেশী, বন্ধু এবং পরিবারের ঘনিষ্ঠ সমাজের উপর নির্ভরশীল অতীত জীবনের একটি উষ্ণ ও আকর্ষণীয় ঝলক। সযত্নে গবেষণাকৃত এবং প্রত্যয়ীভাবে উপস্থাপিত।" ১৯৭৬ থেকে ১৯৮৫ সাল পর্যন্ত নিউবেরি পদকপ্রাপ্ত বইগুলির ওপর একটি পশ্চাদ্দর্শন মূলক রচনায় সাহিত্য সমালোচক জেনা সাদারল্যান্ড লিখেন, "ক্যাথেরিনের দিনলিপি পলাতক দাসদের বিষয়ে তার বৈচিত্র্যময় দৃষ্টিভঙ্গির প্রতিফলন দেখায় এবং এটি লিপিবদ্ধ ইতিহাসের উল্লেখ করে; কিন্তু লেখকের ঐতিহাসিক গবেষণার ইঙ্গিতবাহী বিস্তারিত বিবরণ কখনই আপত্তিজনক নয় এবং তারা আখ্যানের প্রবাহে বাধা সৃষ্টি করে গল্পটিকে আধিপত্য করে না। সারসংক্ষেপে, এটি একটি ঐতিহাসিক সময়ে রচিত বই, কিন্তু এটি উনবিংশ শতাব্দীর নিউ হ্যাম্পশায়ার সম্পর্কে বই নয়: এটি একজন মানুষের সম্পর্কে বই।"

## টীকা

## তথ্যসূত্র
দ্য রানঅ্যাওয়ে শ্যাডোস

**"দ্য রানওয়ে শ্যাডোস, অর আ ট্রিক অফ জ্যাক ফ্রস্ট"** হল বিংশ শতাব্দীর একটি রূপকথার কাল্পনিক ছোটগল্প, যা এল. ফ্র্যাঙ্ক বাউম (যিনি ল্যান্ড অফ ওজের স্রষ্টা হিসেবে বিখ্যাত) দ্বারা রচিত। এই গল্পটি বাউমের আখ্যানের একটি ছোট গোষ্ঠীর অন্তর্ভুক্ত যেখানে তার কাল্পনিক ভূমি, ফরেস্ট অফ বার্জি এবং এর বাসিন্দাদের উল্লেখ রয়েছে। যুক্তিসঙ্গতভাবে, বার্জি ওজের পরে বাউমের দ্বিতীয় সবচেয়ে গুরুত্বপূর্ণ কল্পরাজ্য, যা তার উপন্যাস "দ্য লাইফ অ্যান্ড অ্যাডভেঞ্চারস অফ সান্তা ক্লজ" (১৯০২) এবং "কুইন জিক্সি অফ আইক্স" (১৯০৫) এবং তার বেশ কয়েকটি ছোটগল্পে ব্যবহৃত হয়েছে এবং "দ্য রোড টু ওজ" (১৯০৯) এ উল্লেখ করা হয়েছে।

"দ্য রানওয়ে শ্যাডোস" প্রথম প্রকাশিত হয়েছিল ৫ জুন ১৯০১ সালে  কিছু সংবাদপত্রে যেগুলি সেই বছরের বসন্তে বাউমের আমেরিকান ফেয়ারি টেলস প্রকাশ করেছিল। গল্পটি সেই সংগ্রহের অংশ হিসেবে প্রক্ষেপিত হয়েছিল, কিন্তু ১৯০১ সালের অক্টোবরে প্রকাশিত বইটিতে গল্পটিকে বাদ দেওয়া হয়েছিল। 

গল্পটি ১৯৬২ সালের এপ্রিল মাসে দ্য বাউম বুগল সংখ্যায় পুনর্মুদ্রিত হয়েছিল। এটি ১৯৮০ সালে ইন্টারন্যাশনাল উইজার্ড অফ ওজ ক্লাব দ্বারা প্রকাশিত বাউমের ছোট গল্পের একটি সংস্করণেও প্রকাশিত হয়েছিল।

## সারসংক্ষেপ

বছরের সবচেয়ে ঠান্ডা দিনে, বরফের রাজা তার ছেলে জ্যাক ফ্রস্টকে মানুষের সাথে মজা করার অনুমতি দেন। জ্যাক ফ্রস্টের সাথে থাম্বুম্বিয়ার রাজপুত্র এবং তার চাচাতো বোন লেডি লিন্ডেভার দেখা হয়, যারা তীব্র ঠান্ডা সত্ত্বেও বাইরে খেলতে চেয়েছিলেন। রাজকীয় ভৃত্যরা বাচ্চাদের উপর এতটাই ভালোভাবে নজর রেখেছিল যে জ্যাক ফ্রস্ট তাদের কান বা নাকে চিমটি কাটতে পারছিল না; হতাশ হয়ে সে বাচ্চাদের ছায়া হিমায়িত করার সিদ্ধান্ত নেয়। স্বাধীন সত্তা পেয়ে ছায়াগুলি তাদের নতুন স্বাধীনতা উপভোগ করার জন্য বার্জির বনে ছুটে যায়। তারা হিংস্র বাঘ কাহতার আক্রমণ প্রতিরোধ করে; কিন্তু একটি পথচলতি রাইল (বাউম দ্বারা উদ্ভাবিত একটি কাল্পনিক প্রজাতির সদস্য যাদের বাউমের বেশ কয়েকটি রচনায় দেখা মেলে) ছায়াগুলিকে তাদের মানুষের কাছে ফিরে যেতে রাজি করায়। অন্যথায়, আগামী উষ্ণ আবহাওয়ায় যখন তারা গলে যাবে তখন হিমায়িত ছায়াগুলি শূন্যে অদৃশ্য হয়ে যাবে।

থাম্বুম্বিয়ার রাজা মারা যান এবং সভাসদরা তার ভাগ্নে রাজপুত্র ছেলেটির কাছে আসে তাকে সিংহাসনে আরোহণ করানোর জন্য - কিন্তু তারা অবাক হয়ে দেখে যে ছেলেটির কোনও ছায়া পড়ে না। সিংহাসনের পরবর্তী দাবীদার লেডি লিন্ডেভাও একই অদ্ভুত দুর্বলতায় ভুগছেন। আর্ল হাইলফ, যিনি "গোটা রাজ্যের প্রধান ব্যক্তি", তদন্ত করতে আসেন - যদিও সেই সময়ের মধ্যে পলাতক ছায়াগুলি তাদের তরুণ মালিক আর মালকিনের কাছে ফিরে এসেছে। রাজপুত্র রাজা হন আর লেডি লিন্ডেভা তার রানী।

## বহিঃ সংযোগ
* "দ্য রানঅ্যাওয়ে শ্যাডোস" অনলাইন

## তথ্যসূত্র
মুহাম্মাদ আফিফি মাতার

**মুহাম্মাদ আফিফি মাতার** (    ; ১৯৩৫ - ২৮ জুন ২০১০), একজন মিশরীয় কবি ছিলেন। তিনি নীল নদের বদ্বীপের মেনুফিয়া অঞ্চলের রামালাত আল-আঞ্জাব গ্রামে জন্মগ্রহণ করেন। তিনি মেনুফে স্কুলে পড়াশোনা করেন এবং পরে কায়রোতে চলে যান যেখানে তিনি আইন শামস বিশ্ববিদ্যালয়ে দর্শন নিয়ে অধ্যয়ন করেন। 
## প্রারম্ভিক জীবন
আনোয়ার সাদাতের শাসনামলে মাতার মিসর ছেড়ে ইরাকে চলে যান। সামরিক সরকারের সঙ্গে সমস্যা হওয়ায় তিনি কয়েক বছর সেখানে স্বেচ্ছা-নির্বাসনে থাকেন। এই সময়ে তিনি কবিতা লেখা চালিয়ে যান এবং *আল-আকলাম* নামে একটি সাহিত্য পত্রিকা সম্পাদনা করেন। তিনি মিসরের বাথ পার্টির সদস্য ছিলেন। ১৯৯১ সালের এপ্রিলে সরকারবিরোধী চক্রান্তের অভিযোগে তাকে আরও পাঁচজনসহ গ্রেপ্তার করা হয়।

## কর্মজীবন
মাতার আধুনিক আরব কবিদের মধ্যে সবচেয়ে কঠিন কবিদের একজন হিসেবে পরিচিত। গবেষক ও অনুবাদক ফেরিয়াল গাজুল লিখেছেন: “মুহাম্মদ আফিফি মাতার তাঁর গভীর কাব্যভাষা ও বহু ইঙ্গিতপূর্ণ কবিতার জন্য পরিচিত। তিনি অন্য কোনো সাহিত্যধারার সঙ্গে যুক্ত না থেকে নিজের আলাদা পথ তৈরি করেছেন।” কবি ও অনুবাদক ডেসমন্ড ও’গ্রেডি তাকে “সমসাময়িক আরব বিশ্বের সবচেয়ে কঠিন কবিদের একজন” বলেছেন।

## পুরস্কার ও সম্মাননা
মাতার মধ্যপ্রাচ্যে বহু সাংস্কৃতিক পুরস্কার পেয়েছেন, যার মধ্যে মর্যাদাপূর্ণ আল ওয়াইস পুরস্কারও আছে। জীবদ্দশায় তিনি এক ডজনের বেশি কাব্যগ্রন্থ প্রকাশ করেন। তাঁর কবিতার সংকলন *Quartet of Joy* ফেরিয়াল গাজুল ও জন ভারলেনডেন অনুবাদ করেন এবং এটি আরকানসাস আরবি অনুবাদ পুরস্কার লাভ করে। তিনি *Twilight Visions in Egypt’s Nile Delta* নামের একটি শিল্পগ্রন্থের জন্যও লেখা দেন, যার ছবিগুলো তুলেছিলেন অ্যান পার্কার। ১৯৮৬ সালে কাফরাজায়াত শহরে কবি আবদেলগানি মুস্তাফা আবদেলগানির সঙ্গে তাকেও সম্মানিত করা হয়।

## মৃত্যু
আফিফি মাতার কায়রোতে লিভারজনিত জটিলতায় মারা যান।
## তথ্যসূত্র
আলেক্সেই চেরভোতকিন

**আলেক্সেই আলেক্সান্দ্রোভিচ চেরভোতকিন** (, ; জন্ম: ৩০ এপ্রিল ১৯৯৫; **আলেক্সেই চেরভোতকিন** নামে সুপরিচিত) হলেন একজন রুশ স্কিয়ার। তিনি আন্তর্জাতিক প্রতিযোগিতার মঞ্চে স্কিইংয়ের ক্রস-কান্ট্রি বিভাগে রাশিয়ার প্রতিনিধি হিসেবে আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

চেরভোতকিন রাশিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ১টি স্বর্ণ পদকসহ সর্বমোট ২টি পদক জয়লাভ করেছেন। 

## প্রারম্ভিক জীবন
আলেক্সেই আলেক্সান্দ্রোভিচ চেরভোতকিন ১৯৯৫ সালের ৩০শে এপ্রিল তারিখে রাশিয়ার জিকোভিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
চেরভোতকিন রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট তিনটি প্রতিযোগিতায় অংশগ্রহণ করেছেন।

তিনি স্কিইংয়ের পুরুষদের ১৫ কিলোমিটার ক্লাসিকাল প্রতিযোগিতায় অংশগ্রহণ করেছিলেন। চেরভোতকিন প্রতিযোগিতায় ৩৮:৫১.৭ সময়ে সমাপ্তি রেখা অতিক্রম করে সার্বিকভাবে পঞ্চম স্থান অধিকার করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ পুরুষ ক্রস-কান্ট্রি স্কিয়ার
বিষয়শ্রেণী:রাশিয়ার অলিম্পিক ক্রস-কান্ট্রি স্কিয়ার
বিষয়শ্রেণী:২০২২ শীতকালীন অলিম্পিকের ক্রস-কান্ট্রি স্কিয়ার
বিষয়শ্রেণী:২০১৮ শীতকালীন অলিম্পিকের পদক বিজয়ী
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:২১শ শতাব্দীর রুশ পুরুষ ক্রীড়াবিদ
পল ডুমার

**জোসেফ অ্যাথানাস ডুমার**, যিনি সাধারণত **পল ডুমার** নামে পরিচিত (২২ মার্চ ১৮৫৭ ৭ মে ১৯৩২), একজন ফরাসি রাজনীতিবিদ ছিলেন, যিনি ১৯৩১ সালের জুন থেকে ১৯৩২ সালের মে মাসে তাঁর গুপ্তহত্যার আগ পর্যন্ত ফ্রান্সের রাষ্ট্রপতি হিসেবে দায়িত্ব পালন করেছিলেন। তাঁকে "ফরাসি ইন্দোচীনের জনক" হিসেবে বর্ণনা করা হয়, এবং ইন্দোচীনের সবচেয়ে সক্রিয় এবং কার্যকর গভর্নর জেনারেলদের একজন হিসেবে দেখা হত।

## জীবনের প্রথমার্ধ
জোসেফ অ্যাথানাস ডুমার ১৮৫৭ সালের ২২ মার্চ ফ্রান্সের ক্যান্টাল *বিভাগের* অরিলাকে এক সাধারণ পরিবারে জন্মগ্রহণ করেন। তিনি কনজারভেটোয়ার ন্যাশনাল ডেস আর্টস এবং মেটিয়ার্স এর প্রাক্তন শিক্ষার্থী। তিনি ১৮৭৭ সালে মেন্ডেতে গণিতের অধ্যাপক হন।

## তথ্যসূত্র

## বহিঃসংযোগ
* Newspaper clippings about Paul Doumer in the 20th Century Press Archives of the ZBW

|-

|-

|-

|-

|-

বিষয়শ্রেণী:১৮৫৭-এ জন্ম
বিষয়শ্রেণী:১৯৩২-এ মৃত্যু
বিষয়শ্রেণী:ইউরোপে গুপ্তহত্যার শিকার রাষ্ট্রপতি
বিষয়শ্রেণী:ফ্রান্সের অর্থমন্ত্রী
বিষয়শ্রেণী:২০শ শতাব্দীর ইউরোপের রাষ্ট্রপতি
বিষয়শ্রেণী:২০শ শতাব্দীতে গুপ্তহত্যার শিকার জাতীয় রাষ্ট্রপতি
বিষয়শ্রেণী:১৯৩০-এর দশকে গুপ্তহত্যার শিকার রাজনীতিবিদ
বিষয়শ্রেণী:২০শ শতাব্দীতে গুপ্তহত্যার শিকার ফরাসি রাজনীতিবিদ
বিষয়শ্রেণী:প্যারিসে খুন হওয়া ব্যক্তি
বিষয়শ্রেণী:ফ্রান্সে আগ্নেয়াস্ত্রের দ্বারা মৃত্যু
বিষয়শ্রেণী:২০শ শতাব্দীর ফ্রান্সের রাষ্ট্রপতি
বিষয়শ্রেণী:১৯৩২-এ খুন হওয়া ব্যক্তি
বার্নার্ডো বেরো

**বার্নার্ডো প্রুডেনসিও বেরো** (২৮ এপ্রিল, ১৮০৩ - ১৯ ফেব্রুয়ারি, ১৮৬৮) ১৮৬০ থেকে ১৮৬৪ সাল পর্যন্ত উরুগুয়ের রাষ্ট্রপতি ছিলেন।

## পটভূমি
বেরো ন্যাশনাল (ব্লাঙ্কো) পার্টির সদস্য ছিলেন। তিনি ১৮৫২ সালে এবং ১৮৫৮ থেকে ১৮৫৯ সাল পর্যন্ত উরুগুয়ের সিনেটের সভাপতি হিসেবে দায়িত্ব পালন করেন 

## উরুগুয়ের রাষ্ট্রপতি (প্রথম, অস্থায়ী মেয়াদ)
১৮৫২ সালে বেরো প্রথমবারের মতো একটি অস্থায়ী সরকারে উরুগুয়ের রাষ্ট্রপ্রধান হিসেবে কয়েক সপ্তাহের জন্য দায়িত্ব পালন করেন, সেই সময়কালে ন্যাশনাল পার্টি ক্ষমতায় আসে।

## উরুগুয়ের রাষ্ট্রপতি (দ্বিতীয় মেয়াদ)
১৮৬০ সালে তিনি ন্যাশনাল পার্টির ক্ষমতায় প্রত্যাবর্তনের নেতৃত্ব দেন এবং দেশের রাজনৈতিক দলগুলিকে ঐক্যবদ্ধ করার প্রচেষ্টা চালান, তার নিজস্ব দল এবং সরকারের সদস্যরা খুব কমই এর বিরোধিতা করেছিলেন।

ভেনানসিও ফ্লোরেসের নেতৃত্বে একটি বিদ্রোহের মাধ্যমে তিনি ক্ষমতাচ্যুত হন। 

## গুপ্তহত্যা
বেরো এবং প্রাক্তন রাষ্ট্রপতি ভেনানসিও ফ্লোরেস উভয়কেই ১৯ ফেব্রুয়ারি, ১৮৬৮ সালে গুপ্তহত্যার শিকার হতে হয়েছিল। 

## রাজনৈতিক দৃষ্টিভঙ্গি
বেরো ইউরোপ-বিরোধী উদারনীতিকে সমর্থন করেতেন।  তবে তিনি ফরাসি উদারনৈতিক চিন্তাবিদ অ্যালেক্সিস ডি টোকভিলের প্রতি অনুরক্ত ছিলেন। 

## আরো দেখুন

* উরুগুয়ের ইতিহাস
* প্যারাগুয়ের যুদ্ধ

## তথ্যসূত্র

* 

## বহিঃসংযোগ

* উরুগুয়ে কান্ট্রি স্টাডি, বেরো সম্পর্কে তথ্যের জন্য "কৌডিলোস এবং রাজনৈতিক অস্থিরতা" এ ক্লিক করুন

বিষয়শ্রেণী:১৮০৩-এ জন্ম
বিষয়শ্রেণী:১৮৬৮-এ মৃত্যু
বিষয়শ্রেণী:উরুগুয়ের রাষ্ট্রপতি
বিষয়শ্রেণী:দক্ষিণ আমেরিকায় গুপ্তহত্যার শিকার রাষ্ট্রপতি
বিষয়শ্রেণী:১৮৬০-এর দশকে গুপ্তহত্যার শিকার রাজনীতিবিদ
বিষয়শ্রেণী:জন্মস্থান অনুপস্থিত
বিষয়শ্রেণী:১৯শ শতাব্দীতে গুপ্তহত্যার শিকার জাতীয় রাষ্ট্রপতি
বিষয়শ্রেণী:১৮৬৮-এ খুন হওয়া ব্যক্তি
বিষয়শ্রেণী:১৯শ শতাব্দীর উরুগুয়েয়ীয় রাজনীতিবিদ
বিষয়শ্রেণী:উরুগুয়েতে খুন হওয়া ব্যক্তি
বিষয়শ্রেণী:ন্যাশনাল পার্টি (উরুগুয়ের) রাজনীতিবিদ
বিষয়শ্রেণী:গুপ্তহত্যার শিকার উরুগুয়েয়ীয় রাজনীতিবিদ
বিষয়শ্রেণী:উরুগুয়ের সিনেটের রাণ্ট্রপতি
জেনারেলিসিমো

***জেনারেলিসিমো*** ( ), যাকে **জেনারেলিসিমাস**-ও বলা হয়, এটি সর্বোচ্চ মর্যাদার একটি সামরিক পদ। এই পদটি যেসব রাষ্ট্রে ব্যবহৃত হয় সেখানে এটি ফিল্ড মার্শাল ও অন্যান্য পাঁচ-তারকা পদমর্যাদার চেয়ে উচ্চতর।

## ব্যবহার
*জেনারেলিসিমো* শব্দটি () একটি ইতালীয় শব্দ। এটি  (জেনারেল) শব্দের পরম অতিশয় রূপ, যার অর্থ "সকল জেনারেলের মধ্যে সর্বোচ্চ মর্যাদার অধিকারী"। অতিশয় রূপের প্রত্যয়  এসেছে লাতিন  থেকে। এর অর্থ "চরম, সর্বোচ্চ স্তরের"। অন্যান্য ভাষায় একই রকম শব্দের মধ্যে রয়েছে স্পেনীয় *generalísimo*, পর্তুগিজ *generalíssimo*, ফরাসি *généralissime*, এবং লাতিন *generalissimus*। রুশ শব্দ *генералиссимус* (*generalissimus*) এসেছে লাতিন থেকে।

ঐতিহাসিকভাবে, এই পদটি দেওয়া হতো একটি সম্পূর্ণ সেনাবাহিনী বা রাষ্ট্রের সমস্ত সশস্ত্র বাহিনীর নেতৃত্বদানকারী একজন সামরিক কর্মকর্তাকে
। সাধারণত এরা সার্বভৌম শাসকেরই অধীনস্থ থাকত। অন্যভাবে, রাজবংশীয় রক্তের উত্তরাধিকারী বা একাধিক মিত্র সেনাবাহিনীর সর্বাধিনায়করাও এই উপাধি পেতে পারতেন
। সামরিক নেতা আলব্রেখট ফন ভালেনস্টাইন ১৬৩২ সালে প্রথম সাম্রাজ্যিক *জেনারেলিসিমো* (জেনারেলদের জেনারেল) হন পবিত্র রোমান সাম্রাজ্যের। অন্যান্য ব্যবহারের মধ্যে রয়েছে একাধিক মিত্র শক্তির সম্মিলিত সেনাবাহিনীর কমান্ডার (যেমন ১৯১৮ সালে পশ্চিম রণাঙ্গনে ফার্ডিনান্দ ফশ বা ১৯৪৫ সালে পূর্ব রণাঙ্গনে জোসেফ স্টালিন)। অথবা একজন উচ্চপদস্থ সামরিক কর্মকর্তা যদি রাষ্ট্রপ্রধান বা সরকারপ্রধান হন (যেমন চিয়াং কাই-শেক চীন প্রজাতন্ত্রে বা ফ্রান্সিস্কো ফ্রাঙ্কো স্পেনে)।

সোভিয়েত ইউনিয়নের ''জেনারেলিসিমাস'' পদমর্যাদাটি একটি *জেনারেলিসিমো* হতো, কিন্তু কিছু সূত্র দাবি করে যে জোসেফ স্টালিন এই পদমর্যাদা গ্রহণ করতে অস্বীকার করেছিলেন। বাস্তবে এই পদটি প্রতিষ্ঠা করেছিল সুপ্রিম সোভিয়েতের প্রেসিডিয়াম, যার জন্য স্টালিনের অনুমোদনের প্রয়োজন ছিল না। স্টালিনের জন্য *জেনারেলিসিমো* পদমর্যাদাটি পশ্চিমা কূটনীতির মাধ্যমেও ব্যবহৃত হয়েছিল।

বিংশ শতাব্দীতে, এই শব্দটি সেইসব সামরিক কর্মকর্তার সাথে জড়িত হয়ে পড়ে যারা তাদের নিজ নিজ দেশে একনায়কতান্ত্রিক ক্ষমতা দখল করেছিল। বিশেষ করে স্পেনীয় নেতা ফ্রান্সিস্কো ফ্রাঙ্কোর এই পদমর্যাদা থাকার কারণে। এর ফলে, এই শব্দটি কাল্পনিক লাতিন আমেরিকান একনায়কতান্ত্রিক শাসন ব্যবস্থা চিত্রিত সাহিত্যে ব্যবহৃত হয়েছে, যেমন ব্রুস মার্শালের *[[ফাদার হিলারিস হলিডে]]*।

## জেনারেলিসিমোদের তালিকা

## আরও দেখুন
* *[[এডমিরালিসিমো]]*
* *[[কাপো দেই কাপি]]*
* *[[কাউদিলো]]*
* সর্বাধিনায়ক
* গ্র্যান্ড মার্শাল
* *[[দাইউয়ানশুয়াই]]*
* *[[দাই-গেনসুই]]*
* ফিল্ড মার্শাল
* সাম্রাজ্যের প্রথম মার্শাল
* জেনারেল অফ দি আর্মিস
* সোভিয়েত ইউনিয়নের জেনারেলিসিমাস
* সর্বোচ্চ সামরিক পদমর্যাদা
* ম্যাজিস্টার মিলিটাম
* ফ্রান্সের মার্শাল জেনারেল
* *[[শোগুন]]*
* ছয়-তারকা পদমর্যাদা

## টীকা

## তথ্যসূত্র


বিষয়শ্রেণী:সামরিক পদমর্যাদা
বিষয়শ্রেণী:ইতালীয় শব্দ ও বাক্যাংশ
সিলভার ন্যানো পার্টিকেল

সিলভার ন্যানোপার্টিক্যাল বা রূপার ন্যানো পার্টিকেল (AgNP) হল রূপার একটি ক্ষুদ্র কণা, সাধারণত ১ থেকে ১০০ ন্যানোমিটার আকারের, যার আকার ছোট হওয়ার কারণে এর অনন্য ভৌত এবং রাসায়নিক বৈশিষ্ট্য রয়েছে। এই বৈশিষ্ট্যগুলি, যার মধ্যে রয়েছে একের জীবাণু বিরোধী ভূমিকা (অ্যান্টিমাইক্রোবিয়াল কার্যকলাপ), অতিবেগুনী  রশ্মিতে শক্তিশালী আলো শোষণ/বিচ্ছুরণ এবং এদের পৃষ্ঠদেশ উচ্চ এলাকা সম্পন্ন হওয়া, সিলভার ন্যানোপার্টিক্যাল গুলিকে ওষুধ, ইলেকট্রনিক্স এবং ভোগ্যপণ্যের মতো বিস্তৃত প্রয়োগে কার্যকর করে তোলে।  

## বৈশিষ্ট্য

আকার: রূপার ন্যানো পার্টিকেল বা  সিলভার ন্যানোপার্টিক্যাল (AgNP)  গুলি ১ থেকে ১০০ ন্যানোমিটারের মধ্যে হয়, যা বাল্ক সিলভারের তুলনায় এগুলিকে অনন্য বৈশিষ্ট্য দেয়।

গঠন: মূলত রূপা থেকে রূপার ন্যানো পার্টিকেল বা  সিলভার ন্যানোপার্টিক্যাল (AgNP) তৈরী হয়।  অনেক AgNP গুলিতে তাদের বৃহৎ পৃষ্ঠ-আয়তনের অনুপাতের কারণে উল্লেখযোগ্য পরিমাণে সিলভার অক্সাইড থাকে, যা তাদের প্রতিক্রিয়াশীলতাকে প্রভাবিত করে।

আকৃতি: এগুলি বিভিন্ন আকারে তৈরি করা যেতে পারে, যেমন গোলাকার, হীরা-আকৃতির, বা পাতলা চাদর, যা তাদের বৈশিষ্ট্যগুলিকে প্রভাবিত করতে পারে।

পৃষ্ঠের ক্ষেত্রফল: রূপার ন্যানো পার্টিকেল বা  সিলভার ন্যানোপার্টিক্যাল (AgNP)  গুলির একটি অত্যন্ত বড় পৃষ্ঠের ক্ষেত্রফল থাকে, যা অন্যান্য পদার্থের সাথে বিপুল সংখ্যক মিথস্ক্রিয়ার সুযোগ করে দেয়।

## প্রয়োগ

জীবাণু বিরোধী ভূমিকা বা অ্যান্টিমাইক্রোবিয়াল বৈশিষ্ট : রূপার ন্যানো পার্টিকেল বা  সিলভার ন্যানোপার্টিক্যাল (AgNP)  গুলির  সবচেয়ে সুপরিচিত বৈশিষ্ট্য হল সিলভার আয়ন নিঃসরণ করে ব্যাকটেরিয়া, ছত্রাক এবং ভাইরাস ধ্বংস করার ক্ষমতা। এটি ক্ষত ড্রেসিং, চিকিৎসা ডিভাইসের আবরণ এবং টেক্সটাইল এবং খাদ্য সংরক্ষণের পাত্রের মতো ভোগ্যপণ্যে এগুলিকে কার্যকর করে তোলে।

বায়োমেডিক্যাল: গবেষকরা ক্যান্সার থেরাপি, ভ্যাকসিন উন্নয়ন এবং ওষুধ সরবরাহ ব্যবস্থায় এর ব্যবহার অন্বেষণ করছেন। জীবাণুর বৃদ্ধি রোধ করার জন্য দাঁতের উপকরণে এগুলি ব্যবহারের জন্যও পরীক্ষা করা হচ্ছে।

অনুঘটক: তাদের উচ্চ পৃষ্ঠ এলাকা এগুলিকে দূষণকারী পদার্থ ভেঙে ফেলা সহ বিভিন্ন রাসায়নিক বিক্রিয়ার জন্য কার্যকর অনুঘটক করে তোলে।

ইলেকট্রনিক্স: তাদের চমৎকার বৈদ্যুতিক পরিবাহিতার কারণে, AgNP গুলি পরিবাহী কালি এবং মাইক্রোচিপগুলিতে ব্যবহৃত হয়।

অপটিক্যাল: আলো শোষণ এবং ছড়িয়ে দেওয়ার তাদের ক্ষমতা ডায়াগনস্টিক পরীক্ষার জন্য অপটিক্যাল বায়োসেন্সরে ব্যবহৃত হয়।
জাইমিটো (সাময়িকী)

**জাইমিটো** ছিল একটি স্প্যানিশ শিশুদের কমিক ম্যাগাজিন যা ১৯৪৪ থেকে ১৯৮৫ সালের মধ্যে সম্পাদকীয় ভ্যালেন্সিয়ানা দ্বারা প্রকাশিত হয়েছিল। এ সংক্রান্ত ১,৬৮৮টি নিয়মিত সংখ্যা, বেশ কয়েকটি বিশেষ সংস্করণ এবং ৩৪টি পঞ্জিকা প্রকাশিত হয়েছিল। এর কলা নির্দেশক ছিলেন হোসে সোরিয়ানো ইজকুইয়ের্দো, এবং এটি ভ্যালেন্সিয়ান স্কুল অফ কমিক আর্টের, বিশেষ করে হাস্যরসাত্মক কমিকের ক্ষেত্রে, শীর্ষস্থানীয় উদাহরণ হয়ে উঠেছিল।

সম্পাদকীয় ভ্যালেন্সিয়ানা  ১৯৫৮ এবং ১৯৭৯ সালের মধ্যে, সহচর ম্যাগাজিন Selecciones de Jaimito প্রকাশ করেছিল।

## কর্মী এবং অবদানকারীগণ
এর অবদানকারীদের মধ্যে ছিলেন কার্পা, জেসুস লিসেরাস, নিন, প্যালোপ, রোজাস দে লা কামারা, হোসে সানচিস এবং সেরাফিনের মতো শিল্পী, সেইসাথে আলফোনসো আলামার, অ্যামব্রোস, লুইস বারমেজো, জুয়ান হোসে কার্বো, কার্তুস, কাস্টিলো দে ফেজ, এনরিকে সের্দান, এডগার, ফ্রেজো, ম্যানুয়েল গ্যাগো, জোসে গ্রাউ, গরিস, গ্রেমা, হোসে লুইস, মিগুয়েল কুয়েসাদা, পেরিস, সালভাদর, সেমা রামোস এবং সিফ্রে। 

লেখকদের মধ্যে ছিলেন ফেদেরিকো আমোরস, আলফোনসো আরিজমেন্ডি, জুয়ান আন্তোনিও ডি লাইগলেসিয়া, পাসকুয়াল এনগুইডানোস, পাবলো গাগো, পেদ্রো কেসাদা, হোসে লুইস সেলেস এবং ভিসেন্তে তোর্তাজাদা।

## প্রকাশনার ইতিহাস
জাইমিতো পত্রিকাটি পূর্ববর্তী পুস্তিকা সিরিজ জাইমিটো ওয়াই পেরিকুয়েট (১৯৪৩) থেকে উদ্ভূত হয়েছিল। বছরের পর বছর ধরে, এর প্রকাশনার গতিপথ চারটি প্রধান পর্যায়ে বিভক্ত করা যেতে পারে: 

### প্রথম পর্যায়: ১৯৪৪–১৯৫২

১৯৪৪ থেকে ১৯৫২ সালের মধ্যে, জাইমিটোর প্রকাশনার সময়সূচী অনিয়মিত ছিল এবং পর্যায়ক্রমিক প্রকাশনার জন্য সরকারী অনুমোদন না থাকার কারণে এর সংখ্যা বসানো হত না। 

হোসে সোরিয়ানো ইজকুইয়ের্দো, যিনি পরে প্রকাশকের শিল্প পরিচালক হয়েছিলেন, এবং আন্তোনিও আইনে প্রাথমিক অবদানের বেশিরভাগটার জন্য দায়ী ছিলেন এবং শীঘ্রই তাদের সাথে জেসুস লিসেরাস, পামার, মোসকার্ডো, জোসে পালোপ গোমেজ, ভি. মাসিয়া এবং নাদালের মতো শিল্পীরা যোগ দিয়েছিলেন। ১৯৪৭ সাল থেকে, পত্রিকাটি বিদেশী কমিক স্ট্রিপগুলিকেও অন্তর্ভুক্ত করতে শুরু করে। 

### দ্বিতীয় পর্যায়: ১৯৫২–১৯৭৯

নিয়মিত প্রকাশনার লাইসেন্স পাওয়ার পর, ১৯৫২ থেকে ১৯৭৯ সালের মধ্যে, পত্রিকাটি প্রায় ১,৬৬৪টি সংখ্যা (প্রচ্ছদ সংখ্যা সহ), ৩৪টি বার্ষিকী এবং বেশ কয়েকটি বিশেষ সংস্করণ প্রকাশ করে। এই সময় জাইমিটো স্পেন জুড়ে বিক্রি করা হত। ১৯৭৩ সালে এর  আনুমানিক ৩৫,০০০ কপি মুদ্রণ করা হয়েছিল, এবং ১৯৭৬ সালের মধ্যে ৫৮,০০০ কপি মুদ্রণ করা হয়েছিল।১৫৪ সংখ্যা থেকে শুরু করে, পত্রিকার বিন্যাস ১৮.৫ x ২৭ সেমিতে কমিয়ে আনা হয় এবং পৃষ্ঠা সংখ্যা ১৬-তে নেমে আসার পরপরই অভ্যন্তরীণ পৃষ্ঠাগুলির জন্য রঙিন মুদ্রণও চালু হয়। ইতিমধ্যে, সেন্সরশিপের চাপের কারণে প্রশংসাপত্রের রসবোধ বাদ হতে শুরু করে। ১৯৬৩ থেকে ১৯৬৬ সালের মধ্যে, পত্রিকাটি সামাজিক পরিবর্তনের কারণে সংকটের মধ্য পড়ে। এটি রঙের ব্যবহার, পৃষ্ঠার সংখ্যা এবং দাম বৃদ্ধি করে এবং ব্যাপক বিজ্ঞাপন দেওয়া শুরু করে।
### তৃতীয় পর্যায়: ১৯৭৯–১৯৮২

১৯৭৯ থেকে ১৯৮২ সালের মধ্যে, জাইমিটো একটি মাসিক পত্রিকায় পরিণত হয় এবং এর পৃষ্ঠা সংখ্যা বৃদ্ধি পায়।

### চতুর্থ পর্যায়: ১৯৮৩–১৯৮৫

১৯৮৩ থেকে ১৯৮৫ সালের মধ্যে, পুনর্মুদ্রণ, নতুন অপেশাদার অবদানকারী এবং এজেন্সি-সরবরাহকৃত সামগ্রীর কারণে পত্রিকাটি টিকে ছিল।

## গ্রন্থপঞ্জি

* 

* 

* 

## বহিঃসংযোগ

* ''জাইমিটো'' কিওস্কোপডিয়ায়  (সংরক্ষিত)

## তথ্যসূত্র
ব্যারি মে

**ব্যারি মে** (জন্ম: ১ নভেম্বর ১৯৪৪) একজন দক্ষিণ আফ্রিকান বংশোদ্ভূত প্রাক্তন ইংরেজ ক্রিকেটার যিনি ১৯৭০-এর দশকের গোড়ার দিকে অক্সফোর্ড বিশ্ববিদ্যালয়ের হয়ে প্রথম-শ্রেণীর ক্রিকেট খেলেছিলেন। তিনি জোহানেসবার্গে জন্মগ্রহণ করেন এবং রোডেশিয়ার স্যালিসবারিতে অবস্থিত প্রিন্স এডওয়ার্ড স্কুলে পড়াশোনা করেন।

তিনি ১৯৭০ সালের জুনে গ্ল্যামারগানের বিপক্ষে তার একমাত্র সেঞ্চুরিটি করেন। 

কেপ টাউন বিশ্ববিদ্যালয় থেকে ইলেকট্রনিক ইঞ্জিনিয়ারিংয়ে ডিগ্রি অর্জনের পর মে প্রথমে রোডস স্কলার হিসেবে যুক্তরাজ্যে চলে যান এবং অক্সফোর্ড বিশ্ববিদ্যালয়ের ব্রাসেনোজ কলেজে স্নাতকোত্তর ডিগ্রি অর্জন করেন। অক্সফোর্ডে থাকাকালীন তিনি ফিল্ড হকির জন্য অক্সফোর্ড ব্লুও জিতেছিলেন।

## তথ্যসূত্র

## বহিঃসংযোগ

* 

বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:জোহানেসবার্গ থেকে আগত ক্রিকেটার
বিষয়শ্রেণী:ব্রেসনোজ কলেজ, অক্সফোর্ডের প্রাক্তন শিক্ষার্থী
বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অক্সফোর্ড বিশ্ববিদ্যালয়ের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
পল রাইলি (ক্রিকেটার)

**পল কেভিন রাইলি** (জন্ম: ১৮ নভেম্বর ১৯৮১) নটিংহ্যামশায়ারের রাশক্লিফে জন্মগ্রহণকারী একজন ইংরেজ ক্রিকেটার। তিনি একজন ডানহাতি ব্যাটসম্যান।

২০০৩ সালের চেল্টেনহ্যাম অ্যান্ড গ্লুচেস্টার ট্রফির প্রথম রাউন্ডে কাম্বারল্যান্ডের বিপক্ষে নটিংহ্যামশায়ার ক্রিকেট বোর্ডের প্রতিনিধিত্ব করেছিলেন রাইলি। তার একমাত্র লিস্ট এ ম্যাচে তিনি ২ রান করেছিলেন। 

তিনি বর্তমানে নটিংহ্যামশায়ার ক্রিকেট বোর্ড প্রিমিয়ার লিগে কেথর্প ক্রিকেট ক্লাবের হয়ে ক্লাব ক্রিকেট খেলেন।

## তথ্যসূত্র

## বহিঃসংযোগ

* 
* ক্রিকেটআর্কাইভে পল রাইলি

বিষয়শ্রেণী:নটিংহ্যামশায়ার ক্রিকেট বোর্ডের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
জেমস গ্রুজটার্স

**জেমস ফেলিক্স ম্যাথিসন গ্রুজটার্স** (জন্ম: ৯ আগস্ট ১৯৯৩, হেগ) একজন ডাচ আন্তর্জাতিক ক্রিকেটার যিনি ২০১৩ সালের জুন মাসে ডাচ জাতীয় দলের হয়ে অভিষেক করেন। তিনি একজন ডানহাতি মিডল-অর্ডার ব্যাটসম্যান। তিনি নেদারল্যান্ড জাতীয় দলের ক্রিকেটার টিম গ্রুজটার্সের ছোট ভাই। 

জেমস গ্রুজটার্স কুইক হ্যাগের হয়ে ক্লাব ক্রিকেট খেলেন। তিনি ডাচ অনূর্ধ্ব-১৯ ক্রিকেট দলের খেলোয়াড় ছিলেন। তিনি ২০১৩ সালে ইয়র্কশায়ার ব্যাংক ৪০ নামক একটি ইংরেজ ঘরোয়া প্রতিযোগিতায় নেদারল্যান্ডস জাতীয় দলের হয়ে অভিষেক করেন।  সে বছরেরই শেষ দিকে গ্রুজটার্স আয়ারল্যান্ডের বিরুদ্ধে একটি ইন্টারকন্টিনেন্টাল কাপ ম্যাচ খেলেছিলেন। ম্যাচটি প্রথম শ্রেণির মর্যাদা লাভ করেছিল।

## তথ্যসূত্র

## বহিঃসংযোগ

* 

বিষয়শ্রেণী:ওলন্দাজ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
ওয়াইস শাহ (ভারতীয় ক্রিকেটার)

**ওয়াইস আমিন শাহ** (জন্ম: ১৪ অক্টোবর ১৯৯০) একজন ভারতীয় ক্রিকেটার যিনি ভারতের ঘরোয়া ক্রিকেটে জম্মু ও কাশ্মীরের হয়ে খেলেছেন। তিনি একজন ডানহাতি ব্যাটসম্যান এবং লেগ স্পিন বোলার।

তিনি রাজ্য অনূর্ধ্ব-১৯ দলের প্রাক্তন খেলোয়াড় ছিলেন। শাহ ২০১২ সালের ডিসেম্বরে ২০১২-১৩ রঞ্জি ট্রফিতে কেরালার বিরুদ্ধে জম্মু ও কাশ্মীরের হয়ে প্রথম-শ্রেণীর ক্রিকেটে অভিষেক করেন। তিনি তার অভিষেক মৌসুমে তিনটি রঞ্জি ট্রফি ম্যাচ খেলেন এবং ২০১২-১৩ বিজয় হাজারে ট্রফিতে একটি ম্যাচ খেলেন। তবে ২০১৩-১৪ রঞ্জি ট্রফিতে শাহ মাত্র একটি ম্যাচ খেলেন।

## তথ্যসূত্র

## বহিঃসংযোগ

* ক্রিকেটআর্কাইভে ওয়াইস শাহের প্রোফাইল এবং পরিসংখ্যান
* 

বিষয়শ্রেণী:জম্মু ও কাশ্মীরের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
স্টিভেন টেইলর (ক্রিকেটার, জন্ম ১৯৬৩)

**স্টিভেন কিরবি টেইলর** (জন্ম: ২৮ নভেম্বর ১৯৬৩, ইয়র্ক, ইয়র্কশায়ার) একজন প্রাক্তন ইংরেজ ক্রিকেটার। তিনি একজন ডানহাতি ব্যাটসম্যান ছিলেন।
## ক্যারিয়ার
১৯৯১ সালে লিংকনশায়ারের বিপক্ষে মাইনর কাউন্টিজ চ্যাম্পিয়নশিপে নরফোকের হয়ে টেইলরের অভিষেক হয়। ১৯৯১ সালে টেইলর আরও তিনটি মাইনর কাউন্টিজ চ্যাম্পিয়নশিপ ম্যাচ খেলেন। পরের মৌসুমে ন্যাটওয়েস্ট ট্রফিতে লিসেস্টারশায়ারের বিপক্ষে তিনি তার একমাত্র লিস্ট এ ম্যাচে খেলেন। এই ম্যাচে ডেভিড মিলন্স তাকে শূন্য রানে আউট করেন। এই ম্যাচের পর নরফোকের হয়ে তিনি আর কোনও ম্যাচে অংশগ্রহণ করেননি।

## তথ্যসূত্র

## বহিঃসংযোগ
* 

বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার
বিষয়শ্রেণী:নরফোকের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৬৩-এ জন্ম
ছা মিন-কিউ

**ছা মিন-কিউ** (, ; জন্ম: ১৬ মার্চ ১৯৯৩) হলেন একজন দক্ষিণ কোরীয় স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে দক্ষিণ কোরিয়ার প্রতিনিধি হিসেবে আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

মিন-কিউ দক্ষিণ কোরিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ২টি রৌপ্য পদক জয়লাভ করেছেন। 

## প্রারম্ভিক জীবন
ছা মিন-কিউ ১৯৯৩ সালের ১৬ই মার্চ তারিখে দক্ষিণ কোরিয়ার আনিয়াংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
মিন-কিউ দক্ষিণ কোরিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি স্পিড স্কেটিংয়ের পুরুষদের ৫০০ মিটার প্রতিযোগিতায় অংশগ্রহণ করেছিলেন। মিন-কিউ প্রতিযোগিতার সমাপ্তি রেখা অতিক্রম করতে ৩৪.৩৯ সময় নিয়েছিলেন, যা তাকে রৌপ্য পদক জয়লাভ করতে সাহায্য করেছিল।

অন্যদিকে, তিনি স্পিড স্কেটিংয়ের পুরুষদের ১০০০ মিটার প্রতিযোগিতায় অংশগ্রহণ করেছিলেন। মিন-কিউ প্রতিযোগিতার সমাপ্তি রেখা অতিক্রম করতে ১:০৯.৬৯ সময় নিয়েছিলেন, যা তাকে সামগ্রিকভাবে অষ্টাদশ স্থান অধিকার করতে সাহায্য করেছিল।

## তথ্যসূত্র

## বহিঃসংযোগ

* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় পুরুষ স্পিড স্কেটার
বিষয়শ্রেণী:দক্ষিণ কোরিয়ার অলিম্পিক স্পিড স্কেটার
বিষয়শ্রেণী:২০২২ শীতকালীন অলিম্পিকের স্পিড স্কেটার
বিষয়শ্রেণী:স্পিড স্কেটিংয়ে অলিম্পিক পদক বিজয়ী
বিষয়শ্রেণী:অলিম্পিক রৌপ্যপদক বিজয়ী দক্ষিণ কোরীয়
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী দক্ষিণ কোরীয়
বিষয়শ্রেণী:এশিয়ান গেমসে রৌপ্যপদক বিজয়ী দক্ষিণ কোরীয়
বিষয়শ্রেণী:দক্ষিণ কোরিয়ার ইউনিভার্সিয়াড স্বর্ণপদক বিজয়ী
বিষয়শ্রেণী:২০১৮ শীতকালীন অলিম্পিকের পদক বিজয়ী
ওয়াতারু মোরিশিগে

**ওয়াতারু মোরিশিগে** (, ; জন্ম: ১৭ জুলাই ২০০০) হলেন একজন জাপানি স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে জাপানের প্রতিনিধি হিসেবে আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

মোরিশিগে জাপানের হয়ে ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি ব্রোঞ্জ পদক জয়লাভ করেছেন। 

## প্রারম্ভিক জীবন
ওয়াতারু মোরিশিগে ২০০০ সালের ১৭ই জুলাই তারিখে জাপানের হোক্কাইদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
মোরিশিগে জাপানের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি স্পিড স্কেটিংয়ের পুরুষদের ৫০০ মিটার প্রতিযোগিতায় অংশগ্রহণ করেছিলেন। মোরিশিগে ৩৪.৫০ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি ব্রোঞ্জ পদক জয়লাভ করেছিলেন।

অন্যদিকে, তিনি স্পিড স্কেটিংয়ের পুরুষদের ১০০০ মিটার প্রতিযোগিতায় অংশগ্রহণ করেছিলেন। মোরিশিগে ১:০৯.৪৭ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি সার্বিকভাবে ষোড়শ স্থান অধিকার করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি পুরুষ স্পিড স্কেটার
বিষয়শ্রেণী:জাপানের অলিম্পিক স্পিড স্কেটার
বিষয়শ্রেণী:২০২২ শীতকালীন অলিম্পিকের স্পিড স্কেটার
বিষয়শ্রেণী:স্পিড স্কেটিংয়ে অলিম্পিক পদক বিজয়ী
বিষয়শ্রেণী:অলিম্পিক ব্রোঞ্জপদক বিজয়ী জাপানি
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:২১শ শতাব্দীর জাপানি পুরুষ ক্রীড়াবিদ
লরাঁ দুব্রোই

**লরাঁ দুব্রোই** (, ; জন্ম: ২৫ জুলাই ১৯৯২) হলেন একজন কানাডীয় স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে কানাডার প্রতিনিধি হিসেবে আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

দুব্রোই কানাডার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি রৌপ্য পদক জয়লাভ করেছেন। 

## প্রারম্ভিক জীবন
লরাঁ দুব্রোই ১৯৯২ সালের ২৫শে জুলাই তারিখে কানাডার কুইবেকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
দুব্রোই কানাডার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি স্পিড স্কেটিংয়ের পুরুষদের ৫০০ মিটার প্রতিযোগিতায় অংশগ্রহণ করেছিলেন। দুব্রোই ৩৪.৫২২ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি সার্বিকভাবে চতুর্থ স্থান অধিকার করেছিলেন।

অন্যদিকে, তিনি স্পিড স্কেটিংয়ের পুরুষদের ১০০০ মিটার প্রতিযোগিতায় অংশগ্রহণ করেছিলেন। দুব্রোই ১:০৮.৩২ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি রৌপ্য পদক জয়লাভ করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় পুরুষ স্পিড স্কেটার
বিষয়শ্রেণী:কানাডার অলিম্পিক স্পিড স্কেটার
বিষয়শ্রেণী:২০২২ শীতকালীন অলিম্পিকের স্পিড স্কেটার
বিষয়শ্রেণী:অলিম্পিক রৌপ্যপদক বিজয়ী কানাডীয়
বিষয়শ্রেণী:স্পিড স্কেটিংয়ে অলিম্পিক পদক বিজয়ী
বিষয়শ্রেণী:২০২২ শীতকালীন অলিম্পিকের পদক বিজয়ী
বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
আর্তেম আরেফিয়েফ

**আর্তেম ওলেগোভিচ আরেফিয়েফ** (, ; জন্ম: ৯ নভেম্বর ২০০০; **আর্তেম আরেফিয়েফ** নামে সুপরিচিত) হলেন একজন রুশ স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে রাশিয়ার প্রতিনিধি হিসেবে আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

আরেফিয়েফ রাশিয়ার হয়ে ২০২২ শীতকালীন অলিম্পিকে অংশগ্রহণ করেছেন। 

## প্রারম্ভিক জীবন
আর্তেম ওলেগোভিচ আরেফিয়েফ ২০০০ সালের ৯ই নভেম্বর তারিখে রাশিয়ার ভোলোগদায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
আরেফিয়েফ রাশিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি স্পিড স্কেটিংয়ের পুরুষদের ৫০০ মিটার প্রতিযোগিতায় অংশগ্রহণ করেছিলেন। আরেফিয়েফ ৩৪.৫৬ সময় নিয়ে প্রতিযোগিতা সম্পন্ন করেছিলেন, যার মাধ্যমে তিনি সার্বিকভাবে সপ্তম স্থান অধিকার করেছিলেন।

## তথ্যসূত্র

## বহিঃসংযোগ

* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রুশ পুরুষ স্পিড স্কেটার
বিষয়শ্রেণী:রাশিয়ার অলিম্পিক স্পিড স্কেটার
বিষয়শ্রেণী:২০২২ শীতকালীন অলিম্পিকের স্পিড স্কেটার
সূর্যকান্ত আচার্য চৌধুরী

**মহারাজা সূর্যকান্ত আচার্য চৌধুরী **, ( ৭ ফেব্রুয়ারি ১৮৫১ - ২০ অক্টোবর ১৯০৮) ছিলেন ময়মনসিংহের মুক্তাগাছার জমিদার। তিনি জনকল্যাণমূলক কাজে, বঙ্গ-ভঙ্গরোধ ও স্বদেশি আন্দোলনে বিপ্লবীদের প্রত‍্যক্ষ সাহচর্য দেন। 

## জীবনী
সূর্যকান্ত আচার্য চৌধুরীর (জন্ম নাম-পূর্ণচন্দ্র মজুমদার ) জন্ম ১৮৫১ খ্রিস্টাব্দের ৭ ফেব্রুয়ারি। ব্রিটিশ ভারতের অধুনা বাংলাদেশের ময়মনসিংহের মুক্তাগাছার জমিদার পরিবারের তথা আচার্য চৌধুরী বংশের প্রথম পুরুষ ছিলেন শ্রীকৃষ্ণ আচার্য চৌধুরী যিনি ছিলেন মুর্শিদাবাদের দরবারে রাজস্ব বিভাগে কর্মচারী। তার মধ‍্যম পুত্র হরেরাম মুক্তাগাছার জমিদার বাডির প্রতিষ্ঠাতা।

শ্রীকৃষ্ণ আচার্য চৌধুরীর তৃতীয় উত্তর পুরুষ রঘুনন্দন ছিলেন নি:সন্তান। জমিদারি রক্ষার্থে পরিবারের রীতি অনুসারে তিনি দত্তক নেন গৌরীকান্তকে। জমিদার গৌরীকান্তের নি:সন্তান অবস্থায় অকাল প্রয়াণ হলে তার বিধবা স্ত্রী বিমলা দেবী দত্তক নেন কাশীকান্তকে। তিনিও দীর্ঘ রোগ যন্ত্রণায় ভুগে অকালে পরলোক গমন করলে তার বিধবা স্ত্রী লক্ষ্মী দেবী পূর্বসূরিদের পথে প্রথমে দত্তক নেন চন্দ্রকান্তকে। কিন্তু চন্দ্রকান্ত অতি অল্প সময়েই মারা গেলে লক্ষ্মী দেবী দ্বিতীয় বার দত্তক নেন পূর্ণচন্দ্র মজুমদারকে। তিনি জমিদার বংশের সাথে মিল রেখে পূর্ণচন্দ্রের নাম রাখেন সূর্যকান্ত আচার্য চৌধুরী। 
জমিদার সূর্যকান্ত ছিলেন একজন জনহিতৈষী ব‍্যক্তি। তার শাসনামলে ব্রহ্মপুত্র নদের তীরবর্তী জনপদে যুক্ত হয় নতুন মাত্রা। পাশাপাশি তার দক্ষতা, বীরত্ব গাথার সঙ্গে সঙ্গে বিস্তৃত হয় জমিদারিও। প্রায় ৪১ বছরের শাসনকালে বহু জনহিতকর কাজ করেছেন ময়মনসিংহ জুড়ে। শহরে বিশুদ্ধ পানীয়জল সরবরাহের জন্য তিনি তার অকাল প্রয়াত স্ত্রীর নামে রাজ রাজেশ্বরী ওয়াটার ওয়ার্কস স্থাপন করেন। 
বঙ্গভঙ্গের বিরুদ্ধে আন্দোলনে এবং পরবর্তী জাতীয়তাবাদী আন্দোলনের সময় তিনি বিপ্লবীদের অসংখ্য উপায়ে সাহায্য করেন। বাংলার জাতীয় শিক্ষা পরিষদে আড়াই লক্ষ টাকার সম্পত্তি এবং বিভিন্ন শিক্ষা-প্রতিষ্ঠান এবং হাসপাতাল নির্মাণ প্রভৃতি জনহিতকর কাজে বহু লক্ষ টাকা দান করেন।  জাতীয় শিক্ষা পরিষদ, বাংলার ট্রাস্টি বোর্ডের সদস্য ছিলেন তিনি। ১৯০৬ খ্রিস্টাব্দ থেকে আমৃত‍্যু ভাইস-চেয়ারম্যানের দায়িত্ব পালন করেন। ১৪ আগস্ট ১৯০৬ খ্রিষ্টাব্দের ১৪ আগস্ট কলকাতার টাউন হলে বেঙ্গল ন্যাশনাল কলেজের উদ্বোধনী অনুষ্ঠানে তিনি যোগ দেন। 

মহারাজা সূর্যকান্ত আচার্য তার শাসনামলে জনহিতকর কাজে খ্যাতিমান ছিলেন। তবে রাজকাজের সাথে সাহিত্য চর্চাও করতেন। ১৮২৮ শকাব্দে শিকার নিয়ে নিজের আত্মজীবনীমূলক রচনা *শিকার কাহিনী* লেখেন।

## মৃত্যু

মহারাজা সূর্যকান্ত আচার্য চৌধুরী ১৯০৮ খ্রিস্টাব্দের ২০ অক্টোবর প্রয়াত হন। তিনি শশীকান্তকে দত্তক পুত্র হিসাবে আগেই গ্রহণ করেন। মৃত্যুর পর শশীকান্ত জমিদার হন।

## তথ্যসূত্র

বিষয়শ্রেণী:১৮৫১-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী: বাঙালি জমিদার
বিষয়শ্রেণী: ভারতীয় রাজা
বিষয়শ্রেণী:ভারতীয় জনহিতৈষী
বিষয়শ্রেণী:১৯শ শতাব্দীর ভারতীয় জনহিতৈষী
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
রিচার্ড ওয়েলস

**রিচার্ড রেমন্ড কলিংউড ওয়েলস** (জন্ম: ১৯ জানুয়ারী ১৯৫৬) হলেন একজন রোডেশিয়ান বংশোদ্ভূত প্রাক্তন ইংরেজ প্রথম-শ্রেণীর ক্রিকেটার।

ওয়েলস ১৯৫৬ সালের জানুয়ারিতে দক্ষিণ রোডেশিয়ায় স্যালিসবারিতে জন্মগ্রহণ করেন। তিনি ইংল্যান্ডের ক্র্যানলি স্কুলে পড়াশোনা করেন এবং তারপর অক্সফোর্ডের ক্রাইস্ট চার্চে ভর্তি হন। অক্সফোর্ডে অধ্যয়নকালে তিনি ১৯৭৭ এবং ১৯৭৮ সালে অক্সফোর্ড বিশ্ববিদ্যালয়ের হয়ে প্রথম-শ্রেণীর ক্রিকেট খেলেন এবং এগারোটি ম্যাচে অংশগ্রহণ করেন। তিনি তার এগারোটি ম্যাচে ১৩.২৫ গড়ে ২১২ রান করেন এবং  ১৯৭৭ সালে লেস্টারশায়ারের বিপক্ষে তার ব্যক্তিগত সর্বোচ্চ ৮৫ রান করেন।

## তথ্যসূত্র

## বহিঃসংযোগ
* 

বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:অক্সফোর্ড বিশ্ববিদ্যালয়ের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী
বিষয়শ্রেণী:হারারে থেকে আগত ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
রব লার্জ

**রবার্ট 'রব' ডেরেক লার্জ** (জন্ম: ২৩ অক্টোবর ১৯৮১) একজন ইংরেজ ক্রিকেটার। তিনি একজন ডানহাতি ব্যাটসম্যান, যিনি ডানহাতি মিডিয়াম পেস বোলিং করেন। তিনি বাকিংহামশায়ারের আইলসবারিতে জন্মগ্রহণ করেন।

২০০২ চেল্টেনহ্যাম অ্যান্ড গ্লুচেস্টার ট্রফির প্রথম রাউন্ডে লার্জ নর্থাম্পটনশায়ার ক্রিকেট বোর্ডের হয়ে লিসেস্টারশায়ার ক্রিকেট বোর্ডের বিপক্ষে একটি লিস্ট এ ম্যাচে খেলেছিলেন। তার একমাত্র লিস্ট এ ম্যাচে তিনি ২৭ রান করেছিলেন। 

## তথ্যসূত্র

## বহিঃসংযোগ
* 
* ক্রিকেটআর্কাইভে রব লার্জ

বিষয়শ্রেণী:নর্দাম্পটনশায়ার ক্রিকেট বোর্ডের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮১-এ জন্ম
টমাস কুইডিংটন

**টমাস কুইডিংটন** (নামকরণ: ২১ জানুয়ারী ১৭৪৩, কুলসডন, সারে &#x2013; সমাধি: ৬ ডিসেম্বর ১৮০৪, কুলসডন) ছিলেন আঠারো শতকের মাঝামাঝি একজন বিখ্যাত ইংরেজ ক্রিকেটার যিনি সারের হয়ে খেলতেন।

## ক্যারিয়ার
কুইডিংটন বিখ্যাত চের্টসি ক্রিকেট ক্লাবের সদস্য ছিলেন। তিনি মূলত একজন বোলার ছিলেন, তবে তার বোলিংয়ের গতি এবং ধরন অজানা। তিনি একজন দীর্ঘদেহী ফিল্ডার ছিলেন এবং তাকে "নির্ভরযোগ্য ব্যাটসম্যান" হিসেবে বর্ণনা করা হয়েছে। 

সম্ভবত সাত বছরের যুদ্ধের পর কুইডিংটনের ক্যারিয়ার শুরু হয়েছিল। ধারণা করা হয় তিনি অবশ্যই ১৭৬৯ থেকে ১৭৮৪ মৌসুমের মধ্যে ক্রিকেট খেলেছিলেন। তিনি প্রথমবারের মতো ক্যাটারহ্যাম বনাম হ্যাম্বলডন ম্যাচে ক্যাটারহামের হয়ে গিল্ডফোর্ড বেসনে ৩১ জুলাই এবং ১ আগস্ট ১৭৬৯ সালে  তারিখে খেলেছিলেন। ম্যাচটি হ্যাম্বলডন ৪ উইকেটে জয়লাভ করেছিল। 

১৭৮৪ সালের জুন মাসে চের্টসি ও কুলসডনের মধ্যকার ম্যাচটি তার সর্বশেষ নথিভুক্ত ম্যাচ ছিল।

## তথ্যসূত্র

## বহিঃসংযোগ
* 
বিষয়শ্রেণী:১৮০৪-এ মৃত্যু
বিষয়শ্রেণী:১৭৪৩-এ জন্ম
বিষয়শ্রেণী:সারের ক্রিকেটার
বিষয়শ্রেণী:ইংরেজ ক্রিকেটার